L 276/16
9.
SK
Úradný vestník Európskej únie
26.10.2022
Medzi práva pozorovateľov patria:
a) plný prístup k všetkým zariadeniam a vybaveniu plavidla, ktoré môže pozorovateľ považovať za potrebné na plnenie svojich povinností vrátane plného prístupu na mostík, k rybám na palube a do priestorov, ktoré sa môžu využívať na uchovávanie, spracovanie, váženie alebo skladovanie rýb; b) úplný prístup k záznamom plavidla vrátane jeho lodných denníkov a dokumentácie na účely inšpekcie a kopírovania záznamov, primeraný prístup k navigačným zariadeniam, mapám a rádiám a k ďalším informáciám týkajúcim sa rybolovu; c) na požiadanie prístup ku komunikačným zariadeniam a k posádke a ich využívanie na účely zadávania, prenosu a prijímania údajov alebo informácií súvisiacich s prácou; d) prístup k akémukoľvek dodatočnému vybaveniu na palube, ako sú napríklad vysokovýkonné ďalekohľady, elektronické komunikačné prostriedky atď., s cieľom umožniť pozorovateľovi prácu počas jeho prítomnosti na palube plavidla; e) prístup na pracovnú palubu počas vyťahovania siete alebo šnúry a k jedincom (živým alebo mŕtvym) s cieľom zhromažďovať a odoberať vzorky; f) upozornenie o vyťahovaní alebo nasadzovaní siete najmenej 15 minút pred jeho začatím, pokiaľ pozorovateľ výslovne nepožiada, aby nebol informovaný; g) prístup k strave, ubytovaniu, zdravotníckemu vybaveniu a hygienickým zariadeniam na primeranej úrovni rovnocennej s úrovňou bežne k dispozícii pre dôstojníka na palube plavidla; h) mať k dispozícii primeraný priestor na mostíku alebo iný priestor určený na administratívnu prácu a primeraný priestor na palube potrebný na plnenie povinností pozorovateľa; i) mať možnosť plniť si povinnosti bez napádania, prekážok, odporu, omeškania a zastrašovania alebo zásahov do výkonu ich povinností.
10.
Pozorovatelia majú tieto povinnosti:
a) byť schopní plniť si úlohy stanovené v tomto nariadení a príslušných CMM; b) akceptovať a dodržiavať dohodnuté pravidlá a postupy zachovávania dôvernosti o rybolovných operáciách plavidiel a vlastníkov plavidiel; c) zachovávať si nezávislosť a nestrannosť po celý čas výkonu služby v ROP; d) dodržiavať protokoly ROP určené pre pozorovateľov ROP na palube plavidla; e) dodržiavať zákony a iné právne predpisy zmluvnej strany a spolupracujúcej nezmluvnej strany, ako sa vymedzuje v dohovore, pod ktorých právomoc plavidlo patrí; f)
rešpektovať hierarchiu a všeobecné pravidlá správania, ktoré sa vzťahujú na celú posádku plavidla;
g) plniť si povinnosti tak, aby neprimerane nezasahovali do zákonných činností plavidla, s náležitým ohľadom na prevádzkové požiadavky plavidla, a na uvedený účel pravidelne komunikovať s kapitánom plavidla; h) oboznámiť sa s núdzovými postupmi na palube plavidla vrátane umiestnenia nafukovacích záchranných člnov, hasiacich prístrojov a lekárničiek; i)
pravidelne komunikovať s kapitánom plavidla o relevantných záležitostiach a povinnostiach pozorovateľov;
j)
dodržiavať etnické tradície posádky a zvyky vlajkového štátu plavidla;
k) dodržiavať platný kódex správania pozorovateľov; l)
urýchlene vypracovať a Komisii poskytovať správy v súlade s postupmi, ktoré prijala komisia WCPFC;
m) neprimerane nezasahovať do zákonných činností plavidla a pri plnení svojich povinností náležite zohľadňovať prevádzkové požiadavky plavidla a v rozsahu, v ako je to možné, minimalizovať narušenie prevádzky plavidiel, ktoré lovia v oblasti dohovoru.
Článok 29 Práva a povinnosti prevádzkovateľov, kapitánov a posádok plavidiel 1.
K právam prevádzkovateľov a kapitánov plavidiel patrí:
a) primeraná lehota na predchádzajúce oznámenie o umiestnení pozorovateľa ROP;